**OBJAVA ZA MEDIJE**

**PREDSJEDNIK HAZU AKADEMIK ZVONKO KUSIĆ NA**

**NA PROMOCIJI MONOGRAFIJE *KALI***

**Kali, 17. kolovoza 2017.** – Predsjednik Hrvatske akademije znanosti i umjetnosti **akademik Zvonko Kusić** govorio je u četvrtak 17. kolovoza na promociji monografije *KALI*, koja je održana u vijećnici Općine Kali.

U opsežnoj znanstvenoj monografiji o Kalima, koju su objavili Sveučilište u Zadru, Hrvatska akademija znanosti i umjetnosti i Općina Kali, na više od 1000 stranica obrađene su mnoge prirodoslovne, geografske, povijesne, ekonomske, sociološke, jezikoslovne, etnološke, demografske i druge teme.

Šezdeset i pet znanstvenika i drugih stručnjaka sustavnim radom i kvalitetnim istraživanjima ovom monografijom približili su mikrosvijet naselja Kali na otoku Ugljanu.

U svom uvodnom govoru predsjednik Hrvatske akademije **akademik Zvonko Kusić** istaknuo je da je ovom monografijom "akademska zajednica podarila Kalima vrijedno djelo, a za nadati se da će rezultati znanstvenih istraživanja poslužiti u planiranju i upravljanju vrijednim otočnim resursima te kualjskoj zajednici osigurati obilje svakoga dobra".

Predsjednik HAZU **akademik Kusić** posebno je istaknuo **značaj kualjskog ribarstva** te višestoljetnu ribarsku tradiciju Kualjana koji su pronijeli glas izuzetno vrijednih ribara po cijelome svijetu. "Fenomen je da tako malo mjesto zauzima toliko značajno mjesto u ribarstvu u svjetskim razmjerima" naglasio je predsjednik HAZU akademik Zvonko Kusić.

Gordana Poletto Ružić

Ured za odnose s javnošću i medije HAZU